**ВАЖНА ИНФОРМАЦИЯ ЗА УЧЕНИЦИТЕ, ОБУЧАВАЩИ СЕ В 10 КЛАС ВЪВ ВРЪЗКА С ПРЕДСТОЯЩИТЕ ИЗПИТИ ОТ НВО**

Извън изпитите ОТ НАЦИОНАЛНО ВЪНШНО ОЦЕНЯВАНЕ по Български език и литература и по Математика всеки ученик **по свое желание може да положи и изпит по:**

* учебния предмет **чужд език - английски, немски, руски**,

изучаван в задължителните учебни часове, чрез който се измерва степента на постигане на отделни езикови компетентности в областта на чуждия език,

* и/или по учебния предмет **информационни технологии, чрез**

**който се измерва степента на постигане на отделни ключови компетентности в областта на дигиталните компетентност**и, придобити в класовете от етапа.

1. **ИЗПИТЪТ ПО ЧУЖД ЕЗИК (ПО ЖЕЛАНИЕ НА УЧЕНИКА) Е**

**НА** **14 ЮНИ 2023 Г., ПО ГРАФИК В ЗАВИСИМОСТ ОТ НИВОТО.**

**• Писмена част:**

- за ниво В1 и В1.1, начало 11,00 часа

- за ниво А2, начало 11,30 часа

 - за ниво А1, начало 12,00 часа

**Тестът по чужд език** включва задачи с избираем отговор и задачи с кратък свободен отговор, както и създаване на писмен текст.

• **Компонент „ Говорене**“ – по график, определен от директора на училището в зависимост от нивото. /Изпитът е устен и включва задачи за самостоятелно устно изложение, участие в диалог и/или отговор на въпрос/. Оценката от националното външно оценяване по чужд език се формира като сбор от оценката по компонента "Говорене" и от оценката на теста.

**Оценката** на ученика от изпита в случай че е положен, се записва в точки, с точност до 0,01, като максималният брой точки на всеки от изпитите е 100. Оценката се записва в **удостоверението за първи гимназиален етап на средното образование.** В случай че е положен изпит по учебния предмет чужд език и при условие, **че ученикът е получил минимум 60 %** от максималния брой точки на изпита, **в удостоверението за първи гимназиален етап на средното образование се записва и постигнатото ниво в съответствие с Общата европейска езикова рамка.**

1. ИЗПИТЪТ ПО ИНФОРМАЦИОННИ ТЕХНОЛОГИИ ЗА

ИЗМЕРВАНЕ НА ДИГИТАЛНИ КОМПЕТЕНТНОСТИ (ПО ЖЕЛАНИЕ НА УЧЕНИКА) **Е НА 19 ЮНИ 2023 Г. ПО ГРАФИК В ДВЕ СЕСИИ – ОТ 8,30 И ОТ 14,30 ЧАСА.**

**Тестът** по информационни технологии включва задачи с избираем отговор и задачи с кратък свободен отговор, както и практическа задача.

**Оценката** на ученика от изпита в случай че е положен, се записва в точки, с точност до 0,01, като максималният брой точки на всеки от изпитите е 100. Оценката се записва в **удостоверението за първи гимназиален етап на средното образование.**

В случай че е положен изпит по учебния предмет информационни технологии и при условие, че ученикът е получил **минимум 50 % от максималния брой точки на изпита**, в удостоверението за първи гимназиален етап се записва и постигнатото ниво в съответствие с Европейската референтна рамка за дигиталните компетентности.

ЖЕЛАНИЕТО СЕ ЗАЯВЯВА С ПОПЪЛВАНЕ НА ЗЯВЛЕНИЕ ПО ОБРАЗЕЦ В **ПЕРИОДА ОТ 1 ДО 17 ФЕВРУАРИ 2023 ГОДИНА**.

ЗАЯВЛЕНИЯ МОЖЕ ДА ПОЛУЧИТЕ ОТ МАРИЯНА ИВАНОВА- ЗДУПД - ПРЕДСЕДАТЕЛ НА УКОПНВО в ПГОТ“Христо Бояджиев“, гр. Плевен.